
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 976 


9 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της 10240/17.3.2000 απόφασης Υπουρ¬ 
γών Εσωτερικών, Δημόσιας Διοίκησης και Αποκέ¬ 
ντρωσης και Οικονομικών. 1 

Τροποποίηση της 10240/17.3.2000 απόφασης Υπουρ¬ 
γών Εσωτερικών, Δημόσιας Διοίκησης και Αποκέ¬ 
ντρωσης και Οικονομικών. 2 

Καταβολή διαφοράς στεγαστικού επιδόματος σε μέλη 
των Σωμάτων Ασφαλείας και του Λιμενικού Σώμα¬ 
τος για το χρονικό διάστημα από 1.1.1988 μέχρι 

31.10.1989. 3 

Ανάθεση διενέργειας φορολογικού ελέγχου στον 

Προϊστάμενο του Π.Ε.Κ. Πατρών. 4 

Συγκρότηση Κεντρικής Επιτροπής Αθλητικών Τάξεων 

(ΚΕΑΤ). 5 

Υπαγωγή ουσίας στις διατάξεις για τα ναρκωτικά. 6 

Τροποποίηση του ισχύοντος Κανονισμού Εσωτερικής 

Υπηρεσίας της Εισαγγελίας του Αρείου Πάγου. 7 

Σύσταση Πρωτοβάθμιου Υπηρεσιακού Συμβουλίου 

της Νομαρχιακής Αυτοδιοίκησης Καστοριάς. 8 

Υπερωριακή εργασία γεωπόνωντου Υπ. Γεωργίας που 
υπηρετούν στη Νομαρχιακή Αυτοδιοίκηση Ν. 
Φθιώτιδος. 9 


ΑΠΟΦΑΣΕΙ Σ 

Αριθ. 26328 (1) 

Συμπλήρωση της 10240/17.3.2000 απόφασης Υπουργών 
Εσωτερικών, Δημόσιας Διοίκησης και Αποκέντρωσης 
και Οικονομικών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 123 του Π.Δ/τος 55/1999, 
«Κωδικοποίηση σ’ ενιαίο κείμενο των διατάξεων της νο¬ 
μοθεσίας για την εκλογή βουλευτών» (ΦΕΚ 58 Α’). 


2. Των άρθρων 3 περ. γ’ και 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247 Α’). 

3. Την απόφαση μας αριθ. 10240/17.3.2000 περί κατα¬ 
βολής ειδικής εκλογικής αποζημίωσης σε δικαστικούς και 
εισαγγελικούς λειτουργούς, για την έκτακτη απασχόλη¬ 
ση τους κατά την προπαρασκευή και διενέργεια των βου¬ 
λευτικών εκλογών της 9ης Απριλίου 2000. 

4. Το αριθ. 856/16.3.2000 έγγραφο του Εισαγγελέα του 
Αρείου Πάγου. 

5. Το γεγονός ότι στην απόφαση μας αριθ. 10240/ 
17.3.2000 δεν συμπεριελήφθησαν δύο (2) Ανώτατοι Δικα¬ 
στικοί Λειτουργοί για την έκτακτη απασχόληση τους στις 
βουλευτικές εκλογές της 9ης Απριλίου 2000. 

6. Το γεγονός ότι από την απόφαση αυτή προκαλείται 
δαπάνη σε βάρος του Κρατικού Προϋπολογισμού το 
ύψος της οποίας ανέρχεται στο ποσό των εξακοσίων χι¬ 
λιάδων (600.000) δραχμών. 

7. Την αριθ. 1039386/441/Α0006/21.4.000 κοινή απόφα¬ 
ση του Πρωθυπουργού και Υπουργού Οικονομικών για 
την ανάθεση αρμοδιοτήτων, αποφασίζουμε: 

1. Συμπληρώνουμε την αριθ. 10240/17.3.2000 απόφαση 
μας και εγκρίνουμε την καταβολή εφάπαξ ειδικής εκλογι¬ 
κής αποζημίωσης τριακοσίων χιλιάδων (300.000) δραχ¬ 
μών σε καθένα από τους δύο (2) επιπλέον Ανώτατους Δι¬ 
καστικούς Λειτουργούς για την έκτακτη απασχόληση 
τους κατά την προπαρασκευή, διενέργεια και έκδοση των 
αποτελεσμάτων των εκλογών για την ανάδειξη αντιπρο¬ 
σώπων στο Ελληνικό Κοινοβούλιο της 9ης Απριλίου 2000. 

2. Κατά τα λοιπά ισχύει η απόφαση μας 10240/ 
17.3.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 26329 ( 2 ) 

Τροποποίηση της 10240/17.3.2000 απόφασης Υπουργών 
Εσωτερικών, Δημόσιας Διοίκησης και Αποκέντρωσης 
και Οικονομικών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 123 του Π.Δ/τος 55/1999, 
«Κωδικοποίηση σ’ ενιαίο κείμενο των διατάξεων της νο¬ 
μοθεσίας για την εκλογή βουλευτών» (ΦΕΚ 58 Α’). 

2. Των άρθρων 3 περ. γ’ και 22παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (ΦΕΚ 247 Α’). 

3. Την απόφαση μας αριθ. 10240/17.3.2000 περί κατα¬ 
βολής ειδικής εκλογικής αποζημίωσης σε δικαστικούς και 
εισαγγελικούς λειτουργούς, για την έκτακτη απασχόλη¬ 
ση τους κατά την προπαρασκευή και διενέργεια των βου¬ 
λευτικών εκλογών της 9ης Απριλίου 2000. 

4. Το αριθ. 14190/24.3.2000 έγγραφο της Εισαγγελίας 
Εφετών Αθηνών. 

5. Το γεγονός ότι από την απόφαση αυτή προκαλείται 
δαπάνη σε βάρος του Κρατικού Προϋπολογισμού το 
ύψος της οποίας ανέρχεται στο ποσό των τριακοσίων χι¬ 
λιάδων (300.000) δραχμών. 

6. Την αριθ. 1039386/441/Α0006/21.4.000 κοινή απόφα¬ 
ση του Πρωθυπουργού και Υπουργού Οικονομικών για 
την ανάθεση αρμοδιοτήτων, αποφασίζουμε: 

1. Τροποποιούμε την αριθ. 10240/17.3.2000 απόφαση 
μας και εγκρίνουμε την καταβολή εφάπαξ ειδικής εκλογι¬ 
κής αποζημίωσης εκατό χιλιάδων (100.000) δραχμών σε 
καθένα από τους τρεις (3) Εισαγγελείς Εφετών Αθηνών 
για την έκτακτη απασχόληση τους κατά την προπαρα¬ 
σκευή και διενέργεια των εκλογών για την ανάδειξη αντι¬ 
προσώπων στο Ελληνικό Κοινοβούλιο της 9ης Απριλίου 
2000 . 

2. Κατά τα λοιπά ισχύει η απόφασή μας 10240/ 
17.3.2000. 

3. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 1 Αυγούστου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 

-♦- 

Αριθ. οικ.2/55577/0022 (3) 

Καταβολή διαφοράς στεγαστικού επιδόματος σε μέλη 
των Σωμάτων Ασφαλείας και του Λιμενικού Σώματος 
για το χρονικό διάστημα από 1.1.1988 μέχρι 
31.10.1989. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο ΙΟτου Ν. 1284/1982. 

2. Τις αποφάσεις του ΣτΕ με αριθμ. 3587/97, 3604/98 
κ.ά. με τις οποίες κρίθηκε ότι το Ελληνικό Δημόσιο υπο- 
χρεούται να καταβάλει στα μέλη των Σωμάτων Ασφαλεί¬ 
ας και του Λιμενικού σώματος αποζημίωση ίση με το στε¬ 


γαστικό επίδομα που ελάμβαναντα στελέχη των Ενόπλων 
Δυνάμεων κατά τη διετία 1988 - 1989. 

3. Τις εκκρεμείς απαιτήσεις και την ανάγκη ρύθμισης 
του τρόπου εξοφλήσεώς τους. 

4. Το γεγονός ότι από τις ρυθμίσεις της απόφασης αυ¬ 
τής προκαλείται συνολική δαπάνη σε βάρος του κρατικού 
προϋπολογισμού ύψους 7 δις περίπου, για την οποία θα 
γίνει πρόβλεψη στους προϋπολογισμούς των ετών 2001, 
2002, 2003 και 2004. 

5. Την αριθμ. 1039386/441/Α0006/21.4.2000 απόφαση 
ανάθεσης αρμοδιοτήτων Υπουργού Οικονομικών στους 
Υφυπουργούς Οικονομικών (ΦΕΚ 571/Β/21.4.2000), απο¬ 
φασίζουμε: 

1. Ποσά που οφείλονται προς τα μέλη των Σωμάτων 
Ασφαλείας (Ελληνικής Αστυνομίας και Πυροσβεστικού 
Σώματος) και του Λιμενικού Σώματος, βάσει εκδοθεισών 
δικαστικών αποφάσεων ως διαφορά από τη χορήγηση σε 
αυτούς του στεγαστικού επιδόματος του άρθρου 10 του 
Ν. 1284/1982, εξοφλούνται σε επτά (7) άτοκες εξαμηνιαί¬ 
ες δόσεις, λήξεως 2.1.2001,2.7.2001,2.1.2002, 2.7.2002, 
2.1.2003, 2.7.2003 και 2.1.2004. 

2. Τα ίδια χρηματικά ποσά και με τον ίδιο τρόπο εξό¬ 
φλησης καταβάλλονται και σε όσους εκ των ανωτέρω 
έχουν ασκήσει εμπρόθεσμες αγωγές, ανεξάρτητα από το 
διαδικαστικό στάδιο στο οποίο ευρίσκονται και θα αφο- 
ρούντο χρονικό διάστημα από 1.1.1988 μέχρι 31.10.1989, 
ανάλογα με το χρόνο εξόδου ή μη των δικαιούχων από την 
υπηρεσία, καθώς και την οικογενειακή τους κατάσταση. 

3. Οι εν λόγω απαιτήσεις των μελών της Ελληνικής Ασ¬ 
τυνομίας του Πυροσβεστικού Σώματος και του Λιμενικού 
Σώματος, που αφορούν το χρονικό διάστημα από 
1.1.1988 μέχρι 31.10.1989, θα εξοφληθούν με μετρητά ως 
εξής: 

• 1η δόση στις 2.1.2001, οι απαιτήσεις του χρονικού 
διαστήματος από 1.1.1988 μέχρι 31.3.1988. 

• 2η δόση στις 2.7.2001, οι απαιτήσεις του χρονικού 
διαστήματος από 1.4.1988 μέχρι 30.6.1988. 

• 3η δόση στις 2.1.2002, οι απαιτήσεις του χρονικού 
διαστήματος από 1.7.1988 μέχρι 30.9.1988. 

• 4η δόση στις 2.7.2002, οι απαιτήσεις του χρονικού 
διαστή ματος από 1.10.1988 μέχρι 31.12.1988. 

• 5η δόση στις 2.1.2003, οι απαιτήσεις του χρονικού 
διαστήματος από 1.1.1989 μέχρι 31.3.1989. 

• 6η δόση στις 2.7.2003, οι απαιτήσεις του χρονικού 
διαστήματος από 1.4.1989 μέχρι 30.6.1989 

• 7η δόση στις 2.1.2004, οι απαιτήσεις του χρονικού 
διαστήματος από 1.7.1989 μέχρι 31.10.1989. 

4. Απαιτήσεις δικηγόρων παρακρατούνται υπέρ αυτών 
από τις αρμόδιες διαχειρίσεις Χρηματικού με την κατάθε¬ 
ση νομίμως συντεταγμένων και θεωρημένων από τις αρ¬ 
μόδιες Δ.Ο.Υ. συμφωνητικών αμοιβής. 

6. Για τον ακριβή υπολογισμό των οφειλόμενων ποσών 
κατά δικαιούχο επισυνάπτεται πίνακας που εμφανίζει το 
κατά μήνα καταβλητέο ποσό και τους μήνες καταβολής 
του, σε ονομαστικό ποσό, κρατήσεις και καθαρό πληρω¬ 
τέο ποσό και αποτελεί αναπόσπαστο τμήμα της παρού¬ 
σας απόφασης. 

7. Τα κατά τα ανωτέρω ποσά καταβάλλονται στους δι¬ 
καιούχους με την υπογραφή υπεύθυνης δήλωσης του Ν. 
1599/86 στην οποία θα αναφέρεται ότι δεν έχουν εισπρά- 
ξει ούτε έχουν συμψηφίσει ούτε έχουν εκχωρήσει την 
απαίτησή τους αυτή, ότι αποδέχονται τις ρυθμίσεις της 
παρούσας απόφασης και ότι δεν έχουν καμιά άλλη απαί- 

τηση εκ της αιτίας αυτής κατά το χρονικό διάστημα από 
1.1.1988-31.10.1989. 

Υποθέσεις που εκκρεμούν ενώπιον των δικαστηρίων για 
απαιτήσειςτου ίδιου χρονικού διαστήματος, έκτης αιτίας 
αυτής τίθενται στο αρχείο, ελλείψει αντικειμένου συζητή- 
σεώςτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜIX. ΧΡΥΣΟΧΟΪΔΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΧΡ. ΠΑΠΟΥΤΣΗΣ 
-♦- 

Αριθ. 1067671/7824/ΔΕ-Β (4) 

Ανάθεση διενέργειας φορολογικού ελέγχου στον Προϊ¬ 
στάμενο του Π.Ε.Κ. Πατρών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου 3του Ν. 
2343/95 (ΦΕΚ Α' 211) με τις οποίες συστήθηκαν στο 
Υπουργείο Οικονομικών, υπηρεσίες φορολογικού ελέγ¬ 
χου μετοντίτλο «Ελεγκτικά Κέντρα» (ΕΘ.Ε.Κ. και Π.Ε.Κ.). 

2. Τις διατάξεις της παρ. 2 του άρθρου 3 του Ν. 2343/95 
όπως ισχύει μετά την τροποποίηση του με την παρ. 9 του 
άρθρου 20 του Ν. 2753/99 με τις οποίες καθορίζεται η διά¬ 
κριση αρμοδιότητας τακτικού (οριστικού) φορολογικού 
ελέγχου με βάση τα ακαθάριστα έσοδα. 

3. Τις διατάξεις του Π.Δ. 280/97 (ΦΕΚ Α 203), με το οποίο 
καθορίστηκε το οργανωτικό πλαίσιο των Ελεγκτικών Κέ¬ 
ντρων. 

4. Τις διατάξεις της περ. γ’της παρ. 4 του άρθρου 3 του 
Ν. 2343/95, όπως ισχύει μετά την τροποποίηση του με την 
παρ. 10 του άρθρου 20 του Ν. 2753/99, με την οποία με 
αποφάσεις του Υπουργού Οικονομικών μπορεί να επε- 
κτείνεται η αρμοδιότητα των Ελεγκτικών Κέντρων και 
στην έκδοση των φύλλων ελέγχου, των πράξεων προσ- 
διορισμούτου φόρου κοιτών λοιπών καταλογιστέων πρά¬ 
ξεων και στην περαιτέρω διαδικασία επίλυσης των σχετι¬ 
κών φορολογικών διαφορών, καθώς και τη βεβαίωση των 
καταλογιζομένων διαφορών φόρων, πρόσθετων φόρων, 
προσαυξήσεων, τελών, εισφορών και προστίμων, με τη 
σύνταξη και αποστολή στις αρμόδιες Δ.Ο.Υ. των οικείων 
χρηματικών καταλόγων, κατά τις ισχύουσες διατάξεις. 

5. Τις διατάξεις της περ. δ’της παρ. 4του άρθρου 3 του 
Ν. 2343/95, όπως προστέθηκε μετηνπαρ. 10, του άρθρου 
20 του Ν. 2753/99, με την οποία με αποφάσεις του Υπουρ¬ 
γού Οικονομικών είναι δυνατόν να ανατίθεται στα Ελε¬ 
γκτικά Κέντρα η διενέργεια τακτικού (οριστικού) φορολο¬ 
γικού ελέγχου και υποθέσεων επιτηδευματιών και φορο- 
λογουμένων γενικά, ανεξάρτητα της καθ’ ύλην και τόπον 
αρμοδιότητας τους, οι οποίες παρουσιάζουν σημαντικό 
φορολογικό ενδιαφέρον ή σχετίζονται με υποθέσεις της 
αρμοδιότητας τους και απαιτούν τη διεξαγωγή ενιαίου 
φορολογικού ελέγχου ή δεν μπορούν να ελεγχθούν από 
την αρμόδια φορολογική αρχή. 

6. Τις διατάξεις της παρ. 17 του άρθρου 3 του Ν. 
2343/95 όπως προστέθηκε με την παρ. 12 του άρθρου 20 
του Ν. 2753/99 με την οποία ορίζεται ότι κατά την άσκηση 


των καθηκόντων τους, οι Προϊστάμενοι των ελεγκτικών 
Κέντρων εξομοιώνονται με τον Προϊστάμενο της Δ.Ο.Υ. 

7. Τις διατάξεις των 1057037/1181/Α0006/ΠΟΛ. 1150/ 

12.5.98 (ΦΕΚ 486 τ.Β'/20.5.98) και 1089529/1366/Α0006/ 

28.7.98 (ΦΕΚ84τ.Β'/12.8.98) αποφάσεων του Υπουργού 
Οικονομικών, με τις οποίες ανατίθεται ο φορολογικός 
έλεγχος υποθέσεων επιχειρήσεων που τηρούν βιβλία Γ’ 
κατηγορίας του Κ.Β.Σ., χωρικής αρμοδιότητας Δ.Ο.Υ. Β’ 
Τάξεως σας Δ.Ο.Υ. Α’ Τάξεως. 

8. Την αριθμ.1039386/441/Α0006/21.4.2000 (ΦΕΚ Β' 57/ 
21.4.2000) κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

9. Το με αριθμ. πρωτ. 2516/13.6.2000 έγγραφο της Οί¬ 
κον. Επιθ/σης Πελοποννήσου, με το οποίο γνωστοποιεί 
προς την Δ/νση Ελέγχου, το σημαντικό φορολογικό εν¬ 
διαφέρον που παρουσιάζει η Ο.Ε. «Θ.&Ζ.ΦΑΚΛΑΡΗΣ» και 
την αδυναμία ελέγχου της επιχείρησης αυτής λόγω έλ¬ 
λειψης προσωπικού από την Δ.Ο.Υ. Άργους. 

10. Τη σχετική αλληλογραφία της Δ.Ο.Υ. Κρανιδίου και 
τηςΔ/νσης Ελέγχου απάτηνοποίαπροκύπτειότιηΔ.Ο.Υ. 
Κρανιδίου δεν έχει την δυνατότητα να διενεργήσει έλεγ¬ 
χο στην επιχείρηση ΑΝΑΣ. ΣΤΡΙΓΚΑΣτου Κων/νου, απο¬ 
φασίζουμε: 

Α. Αναθέτουμε στον Προϊστάμενο του Π.Ε.Κ. Πατρώντη 
διενέργεια τακτικού (οριστικού) φορολογικού ελέγχου 
όλων των ανέλεγκτων χρήσεων, σύμφωνα με τις ισχύου- 
σες διατάξεις, των παρακάτω υποθέσεων ως εξής: 

1. Θ.& Ζ. ΦΑΚΛΑΡΗΣ Ο.Ε. - τυποποίηση ελαιολάδου, 
Σκαφιδάκι Αργούς, ΑΦΜ:92250380. 

2. ΑΝΑΣΤΑΣΙΟΣ Κ. ΣΤΡΙΓΚΑΣ Κρανίδι, ΑΦΜ: 040618212. 

Β. Στο παραπάνω Ελεγκτικό Κέντρο ανατίθεται η έκδο¬ 
ση των φύλλων ελέγχου, των πράξεων προσδιορισμού 
του φόρου κοιτών λοιπών καταλογιστικών πράξεων και η 
περαιτέρω διαδικασία επίλυσης των σχετικών φορολογι¬ 
κών διαφορών, καθώς και η βεβαίωση των καταλογισμέ¬ 
νων διαφορών φόρων, πρόσθετων φόρων, προσαυξήσε¬ 
ων, τελών, εισφορών και προστίμων με τη σύνταξη και 
αποστολή στις αρμόδιες Δ.ΟΥ. των οικείων χρηματικών 
καταλόγων/κατά τις ισχύουσες διατάξεις. 

Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 27 Ιουλίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. Γ4/757 ( 5 ) 

Συγκρότηση Κεντρικής Επιτροπής Αθλητικών Τάξεων 
(ΚΕΑΤ). 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του άρθρου 51 παραγρ. 14 του Ν. 
2817/00 ΦΕΚ 78/14.3.2000 «Εκπαίδευση των ατόμων με 
Ειδικές Εκπαιδευτικές Ανάγκες και άλλες διατάξεις». 

2) Την αριθμ. Γ4/648/12.7.2000 κοινή απόφαση του 
Υπουργού Εθνικής Παιδείας και Θρησκευμάτων και του 
Υφυπουργού Πολιτισμού «Συγκρότηση ΚΕΑΤ αριθμός με- 

λών - λειτουργία διάρκεια θητείας και τρόπος διοικητικής 
Υποστήριξης» ΦΕΚ910/Β/25.7.2000. 

3) Την αριθμ. ΥΠΠΟ/ΔΙΟΙΚ/Α1/2261/20.4.2000 ΦΕΚ 
571/13/21.4.2000 κοινή απόφασητου Πρωθυπουργού και 
του Υπουργού Πολιτισμού «Περί αναθέσεως αρμοδιοτή¬ 
των στον Υφυπουργό Πολιτισμού» 

4) Το γεγονός ότι δεν προκαλείται δαπάνη σε βάρος του 
Κρατικού προϋπολογισμού και ότι η προκαλούμενη από 
την εν λόγω απόφαση δαπάνη θα καλυφθεί από τα ειδικά 
έσοδα της Γενικής Γραμματείας Αθλητισμού σύμφωνα 
από τα οριζόμενα από τις διατάξεις του άρθρου 7 παρα- 
γρ. 4 του Ν. 1894/90 ΦΕΚ 110 Α’ και των άρθρων 49 και 50 
του Ν. 2725/99 ΦΕΚ 121 Α’, αποασίζουμε: 

Συγκροτούμε την Κεντρική Επιτροπή Αθλητικών Τάξε¬ 
ων (ΚΕΑΤ) από τα ακόλουθα ένδεκα μέλη, με τριετή θη¬ 
τεία. 

1. Αλπά Κων/νο, Προϊστ. Δ/νσης Φ.Α. ΥΠΕΠΘ, ως Πρόε¬ 
δρο. 

2. Ράπτη Αθανάσιο, Προϊστ. Δ/νσης Φ.Α. Καστοριάς, ως 
μέλος. 

3. Τσιτρούλη Γεώργιο, Καθηγ. Φ.Α. του Μου Γυμν. Λά¬ 
ρισας, ως μέλος. 

4. Ρήγα Ζωή, Καθηγ. Φ.Α. του 33ου Δημοτ. Σχολ. Κυψέ¬ 
λης, ως μέλος. 

5. Βουδούση Κρυσταλία, Καθηγ. Φ.Α. του 1ου Γυμν. 
Αχαρν., ως μέλος. 

6. Ρόγκου Αντιγόνη, Καθηγ. Φ.Α. του 15ου Γυμν. Περι¬ 
στεριού, ως μέλος. 

7. Μωράίτη Ιωάννα, Καθηγ. Φ.Α. της Γ.Γ.Α, ως μέλος. 

8. Κακκό Βασίλειο , Καθηγ. Φ.Α. της Γ.Γ.Α, ως μέλος. 

9. Πνευματικά Αθανάσιο, Καθηγ. Φ.Α. ως μέλος. 

10. Παππά Χρήστο, Καθηγ. Φ.Α. ως μέλος. 

11. Τσουκάτο Δημήτριο, Καθηγ. Φ.Α. ως μέλος. 

Γραμματέας της επιτροπής ορίζεται η Κατριβέση Χρι¬ 
στίνα. 

Οικονομικός υπόλογος της επιτροπής ορίζεται Αντζου- 
λάτου Αγγελική 

Η μηνιαία αποζημίωση του Προέδρου, των μελών, του 
γραμματέα και του υπολόγου της Επιτροπής καθορίζο¬ 
νται στο ποσό των εκατό χιλιάδων δρχ. (100.000) για τον 
καθένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2000 

οι ΥΠΟΥΡΓΟΙ 

ΕΘΝΙΚΗ ΣΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΥΦΥΠ. ΠΟΛΙΤΙΣΜΟΥ 

ΠΕΤΡΟΣ Δ. ΕΥΘΥΜΙΟΥ ΓΕΩΡΓΙΟΣ ΦΛΩΡΙΔΗΣ 
-Φ- 

Αριθ. Υ6γ/3807 ( 6 ) 

Υπαγωγή ουσίας στις διατάξεις για τα ναρκωτικά. 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ - ΔΙΚΑΙΟΣΥΝΗΣ 

Έχοντας υπόψη: 

1. Το άρθρο 2 του Ν. 1729/87 «Καταπολέμηση της διά¬ 
δοσης των ναρκωτικών, προστασία των νέων κι άλλες δια¬ 
τάξεις». 

2. Το άρθρο 4 του Ν. 1729/87 όπως συμπληρώθηκε με 
το άρθρο 9του Ν. 2161/93. 

3. Τη γνωμοδότηση της Επιτροπής Ναρκωτικών αριθμ. 
3/23.6.2000. 


4. Την αριθμ. 2850/18.4.2000 απόφαση ανάθεσης αρ¬ 
μοδιοτήτων στους Υφυπουργούς Υγείας και Πρόνοιας, 
αποφασίζουμε: 

Την υπαγωγή στο Πίνακα I του άρθρου 9 του Ν. 2161/93 
και της ουσίας: 

ΝΟΡΕΦΕΔΡΙΝΗ ΚΩΔΙΚΟΣ Σ.Ο. 293949 

(ΦΑΙΝΥΛΠΡΟΠΑΝΟΛΑΜΙΝΗ) 

ΝΟΒΕΡΗΕϋΒΙΝΕ 

(ΡΗΕΝΥΙΡΒΟΡΑΝΟΕΑΜΙΝΕ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2000 

οι ΥΠΟΥΡΓΟΙ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ ΔΙΚΑΙΟΣΥΝΗΣ 

ΧΡΙΣΤΙΝΑ ΣΠΥΡΑΚΗ ΜΙΧΑΛΗΣ ΣΤΑΘΟΠΟΥΛΟΣ 
-Φ- 

Αριθ. 90998 (7) 

Τροποποίηση του ισχύοντος Κανονισμού Εσωτερικής 
Υπηρεσίας της Εισαγγελίας του Αρείου Πάγου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α)του άρθρου 17 του Κώδικα Οργανι¬ 
σμού Δικαστηρίων και κατάστασης Δικαστικών λειτουρ¬ 
γών (Κυρ. Ν. 1756/1988) όπως αντικαταστάθηκε από το 
άρθροδτου Ν. 1868/1989 και όπωςτελικά η παράγραφος 
2 του άρθρου 17 του Ν. 1756/1988 αντικαταστάθηκε εκ 
νέου μετηνπαράγραφο4του άρθρου 3του Ν. 2479/1997. 

β) Του άρθρου 29 Α του Ν. 155 8/1985 (Α' 137) όπως 
προσετέθηκε με το άρθρο 27 του Ν. 2081/1992 (Α' 154) 
και τροποποιήθηκε με το άρθρο 1 παρ. 2α του Ν. 
2469/1997 (Α'38). 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού 

3. Το υπ’ αριθ. 2059/28.6.2000 έγγραφο του Εισαγγελέα 
του Αρείου Πάγου, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του ισχύοντος Κανονισμού Εσωτερικής 
Υπηρεσίαςτης Εισαγγελίας του Αρείου Πάγου, όπως δια¬ 
μορφώθηκε με την αριθ. 3/27.6.2000 απόφαση της Ολο¬ 
μέλειας «του Δικαστηρίου αυτού, η οποία, έχει ως εξής: 

Για τους λόγους αυτούς: 

α. Το άρθρο 4 αντικαθίσταται ως εξής: 

Στην Εισαγγελία του Αρείου Πάγου, για την εύρυθμη 
διεξαγωγή της υπηρεσίας και την εξυπηρέτηση των λει¬ 
τουργικών αναγκών της, συνιστώνται και λειτουργούν έξι 
(6) τμήματα και ένα (1) γραφείο. Ήτοι: 

Α) Τα Τμήματα: 

1. Διοικητικό,. 2. Ποινικό, 3. Πολιτικό και Νομολογίας, 4. 
Κλήσεων και Επιδόσεων, 5. Ελέγχου Δηλώσεων Περιου¬ 
σιακής Καταστάσεως και 6. 

Λογιστικό και Πληροφορικής και 

Β) Το γραφείο Δημοσίων σχέσεων και Δικαστικής συ¬ 
νεργασίας. 

β. Το πρώτο εδάφιο του άρθρου 10 αντικαθίσταται ως 
εξής: 

Στη γραμματεία της Εισαγγελίας του Αρείου Πάγου λει¬ 
τουργούν έξι (6) τμήματα: Ήτοι: 

1. Διοικητικό, 2. Ποινικό, 3. Πολιτικό και Νομολογίας. 4. 
Κλήσεων και Επιδόσεων, 5. Ελέγχου δηλώσεων περιου- 

σιακής Καταστάσεως και 6) Λογιστικό και Πληροφορικής 
γ. Το άρθρο 11 αντικαθίσταται ως εξής: 

Άρθρο 11 
Τμήμα Διοικητικό 

Στην αρμοδιότητα αυτού υπάγεται: 

1. Η τήρηση του Γενικού ηλεκτρονικού Πρωτοκόλλου 
των εγγράφων που εισέρχονται στην Εισαγγελία του 
Αρείου Πάγου. 

2. Η τήρηση του ειδικού ηλεκτρονικού πρωτοκόλλου 
(απλού και εμπιστευτικού) των εισερχομένων και εξερχό- 
μενων εγγράφων, που αφορούν το τμήμα αυτό και το πο¬ 
λιτικό τμήμα ως και κάθε σχετική ενέργεια. 

3. Η παραλαβή και διακίνηση της αλληλογραφίας 
(απλής και εμπιστευτικής) στον Εισαγγελέα, τους Αντει¬ 
σαγγελείς και τα τμήματα. 

4. Η δακτυλογράφηση των εγγράφων και της εν γένει 
αλληλογραφίας του Εισαγγελέα του Αρείου Πάγου, των 
Αντεισαγγελέων και των εγγράφων αρμοδιότητας του 
τμήματος. 

5. Η διεκπεραίωση της εμπιστευτικής και απλής αλλη¬ 
λογραφίας του Εισαγγελέα και των Αντεισαγγελέων του 
Αρείου Πάγου, ως και κάθε σχετική ενέργεια. 

6. Η διεκπεραίωση της εμπιστευτικής και απλής αλλη¬ 
λογραφίας, του Αντεισαγγελέα του Αρείου Πάγου, που 
εκτελεί καθήκοντα επιθεωρητού και η δακτυλογράφηση 
της Γενικής Εκθέσεως Επιθεωρήσεως και των ατομικών 
εκθέσεων των δικαστικών λειτουργών. 

7. Η διεκπεραίωση της σχετικής με την πειθαρχική δια¬ 
δικασία αλληλογραφίας και η τήρηση των σχετικών πει¬ 
θαρχικών φακέλλων. 

8. Η τήρηση βιβλίων: α) γνωμοδοτήσεων και εγκυκλίων 
του Εισαγγελέα και των Αντεισαγγελέων του Αρείου Πά¬ 
γου, β) πειθαρχικών αγωγών του Εισαγγελέα και των 
Αντεισαγγελέων του Αρείου Πάγου χωριστά για τους δι¬ 
καστικούς λειτουργούς και υπαλλήλους, γ) εφέσεων κα¬ 
τά πειθαρχικών αποφάσεων χωριστά για τους δικαστι¬ 
κούς λειτουργούς και υπαλλήλους και δ) κανονικών και 
αναρρωτικών αδειών των Εισαγγελικών λειτουργών και 
των υπαλλήλων της Εισαγγελίας και κάθε σχετική ενέρ¬ 
γεια. 

9. Η τήρηση στοιχείων υπηρεσιακής καταστάσεως των 
δικαστικών λειτουργών. Ειδικότερα η τήρηση: α) συνο¬ 
πτικών ατομικών δελτίων αυτών (προαγωγές, μεταθέ¬ 
σεις, υπηρεσιακή επίδοση, πειθαρχικά κ.λ.π.) και β) αλ¬ 
φαβητικών ευρετηρίων κατά βαθμούς και κατά δικαστή¬ 
ριο των υπηρετούντων δικαστικών λειτουργών (δικαστών 
και εισαγγελέων). 

10. Η τήρηση φακέλλων με τις πειθαρχικές αποφάσεις 
που αφορούν τους δικαστικούς λειτουργούς και υπαλλή¬ 
λους. 

11. Η τήρηση των υπηρεσιακών φακέλλωντων εισαγγε- 
λικών λειτουργών και δικαστικών υπαλλήλων της Εισαγ¬ 
γελίας του Αρείου Πάγου. 

12. Ο διακανονισμός της προσωπικής και τηλεφωνικής 
επικοινωνίας του Εισαγγελέα του Αρείου Πάγου με δικα¬ 
στικούς λειτουργούς, διάφορες αρχές και πολίτες. 

13. Η δακτυλογράφηση της παραγγελίας του Εισαγγε¬ 
λέα με την οποία καθορίζεται η καθημερινή υπηρεσία και 
η υπηρεσία δικαστηρίου των εισαγγελικών λειτουργών. 

14. Η διαδικασία εγκρίσεως οδοιπορικών εξόδων για 
την εκτός έδρας υπηρεσία των δικαστικών λειτουργών 
δευτέρου βαθμού. 


15. Η παραλαβή των αιτήσεων και η περαιτέρω διαδικα¬ 
σία για άσκηση ή μη αναιρέσεως εκ μέρους του Εισαγγε¬ 
λέα και των Αντεισαγγελέων του Αρείου Πάγου. 

16. Η κατά νόμον παραλαβή και διεκπεραίωση των δη¬ 
λώσεων για την ίδρυση πολιτικού κόμματος και κάθε σχε¬ 
τική ενέργεια (τήρηση αλφαβητικού ευρετηρίου κ.λ.π.). 

17. Η διαδικασία για την επίδοση στο εξωτερικό δικα¬ 
στικών εγγράφων και εξωδίκων πράξεων. 

18. Η παραλαβή δικογράφων για πρόσωπα αγνώστου 
διαμονής και κάθε σχετική ενέργεια. 

19. Η διεκπεραίωση της εκλογικής αλληλογραφίας (διο¬ 
ρισμοί δικ. αντιπροσώπων, εφόρων κ.λ.π.). 

20. Ο χειρισμός τηλεομοιοτυπικής συσκευής με την 
οποία παραλαμβάνεται ή αποστέλλεται αλληλογραφία 
της υπηρεσίας (ΡΑΧ). 

21. Η διακίνηση του ημερήσιου τύπου και 

22. Η γραμματειακή υποστήριξη του γραφείου Δημο¬ 
σίων Σχέσεων και Δικαστικής Συνεργασίας της Εισαγγε¬ 
λίας. 

δ. Το άρθρο 13 αντικαθίσταται ως εξής: 

Άρθρο 13 

Τμήμα Πολιτικό και Νομολογίας 

Στην αρμοδιότητα αυτού υπάγεται: 

Α) Η διεκπεραίωση των πολιτικών υποθέσεων. 

Ειδικότερα δε: 1. Η κατάρτιση αντιγράφων αναιρετη- 
ρίων, προσθέτων λόγων, αιτήσεων αναστολών και άλλων 
εγγράφων για πολιτικές υποθέσεις της Ολομέλειας και 
των τμημάτων του Αρείου Πάγου. 2. Η επιμέλεια για τη 
συμμετοχή των εισαγγελικών λειτουργών του Αρείου Πά¬ 
γου κατά την εκδίκαση των πολιτικών υποθέσεων. 3. Η τή¬ 
ρηση προχείρου πινακίου των πολιτικών δικασίμων. 4. Η 
παραλαβή πολιτικών δικογράφων και 5. Η παρακολούθη¬ 
ση των πινάκων εκκρεμότητας των Πολιτικών και Ποινικών 
Δικαστηρίων καθώς και των Εισαγγελιών της χώρας. 

Β) Η συγκέντρωση στοιχείων της νομολογίας του Αρεί¬ 
ου Πάγου. 

Ειδικότερα δε: 1. Η επιλογή, συγκέντρωση και καταχώ- 
ρηση αποφάσεωντου Αρείου Πάγου σε ηλεκτρονικό υπο¬ 
λογιστή και2. Η τήρηση χωριστού αρχείου για τις ποινικές 
και πολιτικές αυτές αποφάσεις. Συμπληρωματικά εφαρ¬ 
μόζονται οι διατάξεις του άρθρου 20 του Ν. 1756/1988. 

Γ) Τα αντικείμενα που έχουν σχέση με την βιβλιοθήκη. 

Ειδικότερα δε: 1. Η ταξινόμηση και ο εμπλουτισμός της 
βιβλιοθήκης της Εισαγγελίας του Αρείου Πάγου. 2. Η τή¬ 
ρηση βιβλίων: α) Βιβλιοθήκης, στο οποίο καταχωρούνται 
οι τόμοι αυτής, β) παραλαβής βιβλίων από τους δικαστι¬ 
κούς λειτουργούς και γ) επίπλων και σκευών. 

Η χορήγηση βιβλίων στους δικαστικούς λειτουργούς 
(Δικαστές και Εισαγγελείς), που υποχρεούνται να υπο¬ 
γράφουν στο σχετικό βιβλίο παραλαβής και 4. Η τακτο¬ 
ποίηση των ΦΕΚ. Η βιβλιοδεσία του Α’ τόμου αυτών και η 
πρόσκαιρη φύλαξη των λοιπών, ε. Προστίθεται άρθρο 
που έχει ως εξής: 

Άρθρο 16 

Τμήμα Λογιστικό και Πληροφορικής 

Στην αρμοδιότητα του Τμήματος υπάγονται: 

Α. Τα αντικείμενα που έχουν σχέση με το Λογιστήριο. 

Ειδικότερα δε: 1. Η σύνταξη των μισθοδοτικών κατα¬ 
στάσεων και των βεβαιώσεων αποδοχών. 2. Η προεργα¬ 
σία για την μέσω της αρμόδιας Τράπεζας πληρωμή των 
αποδοχών στο κάθε φύσεως προσωπικό της Εισαγγε- 

λίας. 3. Η τήρηση βιβλίου μισθολογίου. 4. Η σύνταξη και 
είσπραξη των οδοιπορικών εξόδωντων δικαστικών επιμε¬ 
λητών από το Ταμείο Πληρωμών Αθηνών. 5. Η δακτυλο¬ 
γράφηση και διεκπεραίωση των εγγράφων για μισθολογι- 
κά θέματα και της εν γένει αλληλογραφίας του τμήματος. 
6. Η διαδικασία πληρωμής της εκλογικής αποζημιώσεως 
σε δικαστικούς υπαλλήλους που μετέχουν σε συνεργεία 
της Εισαγγελίας του Αρείου Πάγου. 7. Η διαδικασία για 
την προμήθεια πάσηςφύσεως υλικώντης Εισαγγελίας. 8. 
Η διαδικασία αγοράς ειδών καθαριότητας και γραφικής 
ύλης και Β. Τα αντικείμενα που έχουν σχέση με την πλη¬ 
ροφορική. 

1. Η παρακολούθηση της λειτουργίας των Φωτοτυπι¬ 
κών μηχανημάτων. 2. Η διαχείριση και ειδικότερα η μέρι¬ 
μνα για την καλή λειτουργία, εκμετάλλευση « και συντή¬ 
ρηση του εξοπλισμού Πληροφορικής, η προετοιμασία δε¬ 
δομένων, ο έλεγχος εισόδου - εξόδου και η ασφάλεια του 
όλου συστήματος. 3. Η εισήγηση: α) για την αναβάθμιση 
και τον εκσυγχρονισμό του εξοπλισμού Πληροφορικής 
και β) για την κατάρτιση και εφαρμογή προγραμμάτων εκ¬ 
παίδευσης του προσωπικού, πάνω στη χρήση και λει¬ 
τουργία του εξοπλισμού Πληροφορικής (μηχανημάτων 
και εφαρμογών) και 4. Κάθε θέμα σχετικό με την μηχα¬ 
νοργάνωση και μηχανογράφηση της υπηρεσίας. 

στ. Τα άρθρα 16 και 17 του ισχύοντος Κανονισμού λαμ¬ 
βάνουν τους αριθμούς 17 και 18 αντίστοιχα. 

Επακολούθησε διαλογική συζήτηση μεταξύ των μελών 
της Ολομέλειας επί της προτάσεως του Εισηγητή και τε- 
λικώς αποφασίσθηκε ομοφώνως η αντικατάσταση των 
παραπάνω αναφερομένων άρθρων του Κανονισμού . 

Στη συνέχεια εδόθη από τον Εισαγγελέα ο λόγος στον 
εκπρόσωπο του Δικηγορικού Συλλόγου Αθηνών, ο οποίος 
δήλωσε ότι συμφωνεί με τα ανωτέρω και στη συνέχεια εί¬ 
πε ότι ίσως θα έπρεπε το Τμήμα Νομολογίας να συγκε¬ 
ντρώνει τις αποφάσεις του Δικαστηρίου Ανθρωπίνων Δι¬ 
καιωμάτων προς χρήση των Δικαστών, Εισαγγελέων και 
Δικηγόρων και κατόπιν απεχώρησε. 

Μετά τα παραπάνω η Ολομέλεια ασχολήθηκε και με άλ¬ 
λα τρέχοντα θέματα τα οποία κατά καιρούς την έχουν 
απασχολήσει και αφορούντην ομαλή λειτουργία της υπη¬ 
ρεσίας. 

Γίνεται μνεία ότι με πρόσφατη απόφαση οι οργανικές 
θέσεις των υπαλλήλων της Γραμματείαςτης Εισαγγελίας 
του Αρείου Πάγου ορίσθηκαν στις είκοσι τρεις (23), των 
δακτυλογράφων στις δύο (2) και των δικαστικών επιμελη¬ 
τών στις εννέα (9). Στο Διοικητικό Τμήμα θα υπηρετούν 
πέντε (5) υπάλληλοι και ένας (1) δικαστικός επιμελητής. 
Στο Ποινικό Τμήμα θα υπηρετούν πέντε (5) υπάλληλοι και 
ένας (1) δικαστικός επιμελητής. Στο Τμήμα Πολιτικό και 
Νομολογίας θα υπηρετούντρεις (3) υπάλληλοι και δύο (2) 
δικαστικοί επιμελητές. Στο Τμήμα Κλήσεων και Επιδόσε¬ 
ων θα υπηρετούν δύο (2) υπάλληλοι και τρεις (3) δικαστι¬ 
κοί επιμελητές. Στο Τμήμα Ελέγχου Δηλώσεων Περιου¬ 
σιακής Καταστάσεως θα υπηρετούν τέσσερις (4) υπάλ¬ 
ληλοι και δύο (2) Δακτυλογράφοι. Στο Τμήμα Λογιστικό 
και Πληροφορικής θα υπηρετούντρεις (3) υπάλληλοι και 
δύο (2) δικαστικοί επιμελητές. Κατά τα λοιπά ισχύουν τα 
όσα αναφέρονται στην υπ αριθ 2/20-5-1998 απόφαση της 
Ολομέλειας της Εισαγγελίας του Αρείου Πάγου. 


Για την πιστοποίηση των παραπάνω συντάχθηκε αυτό 
το πρακτικό το οποίο και υπογράφεται. 

0 Εισαγγελεύς του Αρείου Πάγου 0 Προϊστάμενοςτης Διευθύνσεως 
της Γραμματείας της Εισαγγελίας 
του Αρείου Πάγου 

Παναγιώτης Δημόπουλος Σπυρίδων Ανδρικόπουλος 

Ακριβές αντίγραφο υπηρεσιακό 

Αθήνα 28 Ιουνίου 2000 
Ο Γραμματέας 

Σπυρίδων Ανδρικόπουλος 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 24 Ιουλίου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 
-♦- 

Αριθ. 2792 ( 8 ) 

Σύσταση Πρωτοβάθμιου Υπηρεσιακού Συμβουλίου της 
Νομαρχιακής Αυτοδιοίκησης Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις: 

α)τηςπαρ. Ιγτου άρθρου 158,τωνπαρ. 3 και 4 του άρ¬ 
θρου 159, τωνπαρ. 2,4 και 5 του άρθρου 160,της παρ. 2 
του άρθρου 161, του άρθρου 162, τωνπαρ. 2, 3 και 5του 
άρθρου 163,καιτωνπαρ. 9 και 17 του άρθρου δευτέρου 
του Ν. 2683/1999, (ΦΕΚ19Α’), 

β) των άρθρων 36, παρ.1, και 43 του Π.Δ. 410/1988, 
(ΦΕΚ191 Α’), 

γ) του άρθρου 27 του Ν. 2081/1992,(ΦΕΚ 154 Α’), με το 
οποίο προστέθηκε άρθρο 29 Α στο Ν. 1558/1985, (ΦΕΚ 
137 Α’), 

δ) του άρθρου 15, παρ. 38, του Ν. 2503/1997 και του άρ¬ 
θρου 37 του Ν. 2190/1994, 

2. Τον Οργανισμό Οργάνωσης καιΛειτουργίαςτων Υπη¬ 
ρεσιών της Νομαρχιακής Αυτοδιοίκησης Καστοριάς, 
(ΦΕΚ 362/Β./4.5.1995). 

3. Τα αποτελέσματα των Εκλογών που διενεργήθησαν 
την 12.9.1998,για την ανάδειξη αιρετών τακτικών εκπρο¬ 
σώπων των υπαλλήλων της Νομαρχιακής Αυτοδιοίκησης 
Καστοριάς στο Υπηρεσιακό Συμβούλιο, 

4. Την αριθ. 878/6.4.1999 απόφασή μας, αποφασίζουμε: 

Α) Συστήνουμε το Πρωτοβάθμιο Υπηρεσιακό Συμβού¬ 
λιο, αρμόδιο για το προσωπικό της Νομαρχιακής Αυτοδι¬ 
οίκησης Καστοριάς, αποτελούμενο από τους παρακάτω: 

1. ΓκέτσιοΖήση, Προϊστάμενο της Δ/νσης Γεωργίας της 
Νομαρχιακής Αυτοδιοίκησης Καστοριάς, ως Πρόεδρο. 

2. Τσιάρα Αλκιβιάδη, Προϊστάμενο της Δ/νσης Κτηνια¬ 
τρικής της Νομαρχιακής Αυτοδιοίκησης Καστοριάς, ως 
Μέλος - Αναπληρωτής του Προέδρου. 

3. Τσιόρδο Αλέξανδρο, Προϊστάμενο της Δ/νσης Εγγεί¬ 
ων Βελτιώσεων της Νομαρχιακής Αυτοδιοίκησης Καστο¬ 
ριάς,ως Μέλος. 

4. Καστανή Ασπασία,αιρετή εκπρόσωπο των Υπαλλήλων. 

5. Καρολεμέα Παναγιώτη, αιρετό εκπρόσωπο των 
Υπαλλήλων. 

Οι Γκέτσιος Ζήσης, Τσιάρας Αλικιβιάδης και Τσιόρδος 
Αλέξανδρος, κατατάσσονται με την παρούσα στο βαθμό 

του Διευθυντή, δεδομένου ότι έχουν επιλεγεί ως Προϊ- 
στάμενοιΔιευθύνσεωντουλάχιστον μία φορά,και ασκούν 
τα καθήκοντα του Προϊσταμένου Διεύθυνσης για μία του¬ 
λάχιστον τριετία. 

Αναπληρωτές των παραπάνω κατατασσόμενών στο 
βαθμό του Διευθυντή δεν ορίζονται, δεδομένου ότι δεν 
υπηρετούν στη Νομαρχιακή Αυτοδιοίκηση Καστοριάς 
υπάλληλοι οι οποίοι να πληρούν τις προβλεπόμενες από 
τις σχετικές διατάξεις προϋποθέσεις. 

Αναπληρωτές των αιρετών εκπροσώπων δεν ορίζο¬ 
νται, δεδομένου ότι στις προαναφερόμενες Εκλογές δεν 
υπήρχαν υποψήφιοι εκτός των δύο παραπάνω ορισθέ- 
ντων και, συνεπώς,δεν έχουν εκλεγεί αναπληρωτές. 

Γ) Χρέη Γραμματέα του Πρωτοβάθμιου Υπηρεσιακού 
Συμβουλίου θα εκτελεί η Σκλάβου Μαρία, Κλάδου ΠΕ/Δι- 
οικητικού - Λογιστικού με βαθμό Γ’, με αναπληρώτριατην 
Πέλκα - Ράππου Αγνή,Κλάδου ΔΕ/Διοικητικού με βαθμό 
Β’, αμφότεροι υπάλληλοι της Δ/νσης Διοίκησης και Προ¬ 
σωπικού της Νομαρχιακής Αυτοδιοίκησης Καστοριάς. 

Δ) Η θητεία των Μελών του παρόντος Πρωτοβάθμιου 
Υπηρεσιακού Συμβουλίου λήγει την 31η Δεκεμβρίου 2000. 

Ε) Η λειτουργία του Πρωτοβάθμιου Υπηρεσιακού Συμ¬ 
βουλίου διέπεται από τις αναφερόμενες στο σκεπτικό αυ¬ 
τής της απόφασης διατάξεις. 

ΣΤ) Από τις διατάξεις της απόφασης αυτής δενπροκαλεί- 
ται δαπάνη σε βάρος του προϋπολογισμού της Νομαρχια¬ 
κής Αυτοδιοίκησης Καστοριάς,ούτε σε βάροςτου κρατικού 
προϋπολογισμού,δεδομένου ότι με αυτήν δεν μεταβάλλε¬ 
ται ο αριθμός των μελώντου υφιστάμενου, κατάτην έναρξη 
ισχύος του Ν. 2683/1999, Υπηρεσιακού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 28 Ιουλίου 2000 

Ο Νομάρχης 
ΓΙΩΡΓΟΣ ΚΑΠΑΧΤΣΗΣ 
-♦- 

Αριθ. 8963 (9) 

Υπερωριακή εργασία γεωπόνωντου Υπ. Γεωργίαςπου υπη¬ 
ρετούν στη Νομαρχιακή Αυτοδιοίκηση Ν. Φθιώτιδος. 

Ο ΝΟΜΑΡΧΗΣ ΦΘΙΩΤΙΔΟΣ 

Έχοντας υπόψη: 

α) Τις διατάξεις του Π .Δ. 30/96 κώδικα Νομαρχιακής Αυ¬ 
τοδιοίκησης. 


β) Τις διατάξεις του άρθρου 35 παρ. 7 του Ν. 2738/99. 
«περί υπερωριακής απασχόλησης προσωπικού που υπη¬ 
ρετεί στις Νομαρχιακές Αυτοδιοικήσεις». 

γ) Τις διατάξεις του άρθρου 15 του Ν. 2592/98. «περί 
αναμόρφωσης μισθολογίου προσωπικού της Δημόσιας 
Διοίκησης και άλλες συναφείς διατάξεις». 

δ) Τις διατάξεις του άρθρου 10 του Ν. 2732/99 «περί 
απασχόλησης γεωπόνων κατά τις Κυριακές, ημέρες αρ¬ 
γίας και νυχτερινές ώρες». 

ε) Το με αριθμό πρωτ. 372549/4.7.2000 έγγραφο του 
Γεν. Γραμματέα του Υπ. Γεωργίας, «προγραμματισμός 
υπερωριακής εργασίας γεωπόνων ποιοτικών ελεγκτών β’ 
εξαμήνου 2000. 

στ) Τις ανάγκες της Δ/νσης Αγροτικής Ανάπτυξης Ν. 
Φθιώτιδος για την καλή λειτουργία της. 

ζ) Το γεγονός ότι προκαλείται δαπάνη εις βάρος του 
προϋπολογισμού του Κ.Τ.Γ.Κ. και Δασών το ύψος της 
οποίας ανέρχεται σε 1.315.000 δρχ., εγκρίνει και κατανέ¬ 
μει: 

Τις ώρες υπερωριακής απασχόλησης τόσο της απο¬ 
γευματινής όσο και των Κυριακών και εξαιρέσιμων ημε¬ 
ρών για τους γεωπόνους ποιοτικούς ελεγκτές που θα 
απασχοληθούν με τον ποιοτικό έλεγχο των εξαγομένων - 
εισαγομένων και στο εσωτερικό της χώρας διακινουμέ- 
νων, αποσυρόμενων προοριζομένων για τη μεταποίηση 
νωπών, καθώς και των επεξεργασμένων και μεταποιημέ¬ 
νων γεωργικών προϊόντων κατά το διάστημα από 
1.7.2000 μέχρι 31.12.2000. 


ΝΩΠΑ 


ΜΕΤΑΠΟΙΗΜΕΝΑ 

ΣΤΑΦΥΛΙΑ 

Απογευματ. 

Ώρες 

Απογευματ. 

Ώρες 

Απογευματ. Ώρες 

ώρες 

Κυριακών και 

ώρες 

Κυριακών και 

ώρες Κυριακών και 


εξαιρέσιμων 


εξαιρέσιμων 

εξαιρέσιμων 


ημερών 


ημερών 

ημερών 

380 

100 

190 

50 

80 20 


Μέγιστος αριθμός γεωπόνων επτά (7). 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Λαμία, 20 Ιουλίου 2000 

Ο Νομάρχης 
ΤΡΙΑΝΤ. ΜΠΕΛΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θ 1.0Γ 
β-ΓΠ3ίΙ: ννθ5ΐΠ38ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































